recursal/SuperWikiNEXT-32B huggingface dataset:
Tietokonetomografia-angiografiakuva käsistä.
**Angiografia** eli **verisuonten varjoainekuvaus** on paikallispuudutuksessa tapahtuva toimenpide, jossa varjoainetta ruiskutetaan potilaan verisuoniin, minkä aikana halutuilta alueilta otetaan röntgenkuvia. Varjoainekuvauksilla voidaan selvittää muun muassa sydämen sepelvaltimoiden tukoksia (*kardioangiografia*).

Tutkimus
--------

Varjoainekuvaus vaatii huolellista esivalmistelua sekä jälkitarkkailua. Punktio tapahtuu joko reisi- tai rannevaltimosta. Potilaan suoneen viedään läpivalaisuohjauksella ohut katetri (muoviletku), jonka kautta varjoaine ruiskutetaan suoneen. Tämän aikana tutkittavalta alueelta otetaan röntgenkuvia. Varjoaine on jodipitoista, joten se voi aiheuttaa joillekin potilaille allergisia reaktioita. Mikäli varjoainekuvauksessa ilmenee muutoksia, voidaan potilaalle tehdä saman toimenpiteen aikana pallolaajennus. .

Tutkimusta ei siis voida tehdä potilaille, joilla on jodiallergia. Myös munuaisten vajaatoiminta voi olla este, sillä varjoaine rasittaa elimistöstä poistuessaan munuaisia. Diabetikoilla käytettävät, metformiinipitoiset lääkkeet on hyvä tauottaa tutkimusta edeltävänä sekä tutkimuspäivänä. Myös verenohennuslääkkeet on syytä tauottaa tutkimusta varten, jotta punktiokohta saadaan tyrehdytettyä tutkimuksen jälkeen.

Jälkihoito
----------

Kun toimenpide on tehty, potilas viedään osastotarkkailuun. Osastolla sisäänviejä poistetaan potilaan valtimosta, minkä jälkeen punktiokohtaa painetaan yhtäjaksoisesti 10 minuuttia. Tämän aikana seurataan potilaan verenpainetta, pulssitasoa ja rytmiä. Painamisen jälkeen punktiokohtaan laitetaan kahden kilogramman painoiset haulipussit (yhteensä 4 kg), joiden pitää olla paikallaan kaksi tuntia. Tämän jälkeen vuodelepo jatkuu vielä kaksi tuntia eli potilas saa nousta vuoteesta neljän tunnin päästä toimenpiteestä. Vuodelevon aikana potilas ei saa nostella jalkojaan tai käsiään eikä muutenkaan liikkua sängystä. Juotavaa hän saa pillin avulla, mutta ruokaa vasta vuodelevon jälkeen. Runsas juominen kuvauksen jälkeen on suotavaa varjoaineen poistumisen nopeuttamiseksi. Kotiin potilas pääsee jo samana päivänä, mikäli kotona on aikuinen henkilö vointia valvomassa. Toimenpiteen jälkeen on muutaman päivän ajan varottava saunassa käymistä, ponnisteluja sekä voimaa vaativia suorituksia. Potilas ei saa nostaa yli yhden kilogramman painoisia taakkoja.

Lähteet
-------

* Satakunnan sairaanhoitopiirin potilasohje (Arkistoitu – Internet Archive)

### Viitteet

1. ↑   (Arkistoitu – Internet Archive)

Aiheesta muualla
----------------

* Kuvia tai muita tiedostoja aiheesta **Angiografia** Wikimedia Commonsissa
**Samuel Jones Tilden** (9. helmikuuta 1814 – 4. elokuuta 1886) oli yhdysvaltalainen demokraattipoliitikko. Hän oli New Yorkin kuvernööri 1875–1876 ja demokraattisen puolueen presidenttiehdokas 1876.

Elämä
-----

Tilden opiskeli lakimieheksi Yalen yliopistossa ja New Yorkin kaupunginyliopistossa. Valmistuttuaan lakimieheksi Tilden alkoi osallistumaan politiikkaan. Yhdysvaltain sisällissodassa Tilden tuki pohjoisvaltioita. Vuosina 1865-75 Tilden oli murrosvaiheessa eläneen demokraattipuolueen New Yorkin osavaltion osaston puheenjohtaja. Puheenjohtajana ollessaan Tildenillä oli merkittävä rooli niin kutsutun Tweedin ringin, johon kuuluneet poliitikot olivat huijanneet New Yorkin kaupungilta kymmeniä miljoonia dollareita, paljastamisessa.

Vuosina 1875-76 toimi New Yorkin kuvernöörinä. Kuvernöörinä ollessaan Tilden sai kansallista huomiota paljastaessaan jälleen kerran korruptoituneiden poliitikkojen ryhmän.

Tilden oli demokraattisen puolueen presidenttiehdokas vuoden 1876 vaaleissa. Tilden sai enemmän ääniä kuin vastaehdokas, republikaanien Rutherford B. Hayes, mutta ei kuitenkaan voittanut vaaleja. Ääntenlaskuun liittyneiden kiistojen takia äänestyksen lopputuloksen ratkaisi lopulta kongressin nimittämä erityiskomissio. Republikaanit ja demokraatit tekivät lopulta salaisen sopimuksen, jossa Hayes julistettaisiin vaalien voittajaksi, mutta republikaanit suostuisivat tiettyihin demokraattipuolueen poliittisiin vaatimuksiin. Tildenkin hyväksyi tämän sopimuksen, koska hän halusi välttää tilanteen, jossa epäselvyys vaalien voittajasta olisi johtanut väkivaltaisuuksiin.

Presidentinvaalien jälkeen Tilden vetäytyi päivänpolitiikasta, mutta jatkoi vaikuttamista demokraattisen puolueen kulisseissa. Tilden kuoli 4. elokuuta 1886.

Tilden, joka oli elämänsä aikana kerryttänyt huomattavan omaisuuden, lahjoitti testamentissaan suurimman osan varallisuudestaan säätiölle, joka sai tehtäväkseen perustaa New Yorkiin avoimen kirjaston.

Lähteet
-------

1. 1 2 3 4 5 6 7 8  "Tilden, Samuel J(ones)." Encyclopedia. Encyclopedia.com.

New Yorkin kuvernöörit

* G. Clinton
* Jay
* G. Clinton
* Lewis
* Tompkins
* Tayler
* D. Clinton
* Yates
* D. Clinton
* Pitcher
* Van Buren
* Throop
* Marcy
* Seward
* Bouck
* Wright
* Young
* Fish
* Hunt
* Seymour
* Clark
* King
* Morgan
* Seymour
* Fenton
* Hoffman
* J. Adams Dix
* Tilden
* Robinson
* Cornell
* Cleveland
* Hill
* Flower
* Morton
* Black
* T. Roosevelt
* Odell
* Higgins
* Hughes
* White
* J. Alden Dix
* Sulzer
* Glynn
* Whitman
* Smith
* Miller
* Smith
* F. Roosevelt
* Lehman
* Poletti
* Dewey
* Harriman
* Rockefeller
* Wilson
* Carey
* M. Cuomo
* Pataki
* Spitzer
* Paterson
* A. Cuomo
* Hochul


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Belgia
* Yhdysvallat
* Alankomaat

 |
|  |
| Tieteilijät | 
* CiNii

 |
|  |
| Muut | 
* NARA
* SNAC
	+ 2
* IdRef

 |

 |
**Angharad Mary Rees** (16. heinäkuuta 1949 Lontoo – 21. heinäkuuta 2012 Lontoo) oli walesilainen näyttelijä ja korusuunnittelija.

Rees nousi 1970-luvulla kuuluisuuteen BBC:n kansainvälisestä menestyssarjasta *Poldark*, jossa hän esitti naispuolista päähenkilöä Demelzaa. Rees näytteli myös elokuvissa *Tappajan kädet* (*Hands of the Ripper*, 1971), *Maitometsä* (*Under Milk Wood*, 1972) ja *Mielenterveys vaarassa* (*The Love Ban*, 1973). Teatterirooleja hänellä oli esimerkiksi näytelmissä *Hamlet*, *Rikhard II*, *Romeo ja Julia* ja *Talvinen tarina*.

Rees oli naimisissa näyttelijä Christopher Cazenoven kanssa vuosina 1973–1994. Liitosta syntyi kaksi poikaa. Toinen pojista kuoli auto-onnettomuudessa vuonna 1999, mikä järkytti Reesiä niin syvästi, että hän lopetti näyttelijänuransa. Myöhemmin hän löysi uuden ammatin korujen suunnittelusta. Toisen avioliittonsa Rees solmi David McAlpinen kanssa vuonna 2005.

Reesille myönnettiin vuonna 2004 kunnia-arvonimi CBE (Brittiläisen imperiumin ritarikunnan komentaja).

Lähteet
-------

1. 1 2 3 4  Hayward, Anthony: Angharad Rees obituary *The Guardian*.  22.7.2012. Viitattu 5.3.2022. (englanniksi)
2. ↑  Welsh actress Angharad Rees dies *Evening Standard*.  22.7.2012. Viitattu 5.3.2022. (englanniksi)
3. 1 2  Poldark star Angharad Rees remembered *BBC News*.  22.7.2012. Viitattu 5.3.2022. (englanniksi)
4. ↑  The Love Ban *netflix.com*. Viitattu 13.12.2022. [vanhentunut linkki]

Aiheesta muualla
----------------

* Angharad Rees Elonetissä.
* Angharad Rees Internet Movie Databasessa. (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Israel
* Yhdysvallat
* Puola

 |
|  |
| Henkilöt | 
* Trove
* Elonet

 |
|  |
| Muut | 
* IdRef

 |

 |
*Tämä artikkeli kuvaa Alankomaiden laivaston tukilaivaa. Muita saman nimisiä aluksia on täsmennyssivulla.*

**Hr. Ms. Poolster** (runkonumero A835) oli Alankomaiden kuninkaallisen laivaston tukilaiva. Alus otettiin palvelukseen 1964 ja se poistettiin palveluksesta 1994.

Valmistus
---------

Alus tilattiin Rotterdamista Rotterdamsche Droogdok Maatschappijlta ja sen köli laskettiin 19. syyskuuta 1962. Alus laskettiin vesille 16. lokakuuta 1963 ja se otettiin palvelukseen 29. kesäkuuta 1964.

Palvelus
--------

Alus teki laivastovierailun Leningradiin 8. kesäkuuta 1977 *Hr. Ms. Trompin*, *Hr. Ms. Groningenin* ja *Hr. Ms. Overijsselin* kanssa.

Alus lähti 12. maaliskuuta 1979 koulutuspurjehdukselle Kaukoitään frgattien *Trompin* ja *Hr. Ms. Kortenaerin* sekä hävittäjä *Hr. Ms. Drenthen* kanssa.

Alus lähti 13. tammikuuta 1986 Den Helderistä *Hr. Ms. De Ruyterin*, *Hr. Ms. Callenburghin* ja *Hr. Ms. Jan van Brakelin* kanssa koulutuspurjehdukselle Kaukoitään. Matkalla oli myös kauppaa edistäviä tarkoituksia. Osasto palasi Alankomaihin 19. kesäkuuta.

Alus poistettiin palveluksesta 28. heinäkuuta 1994. Pakistani osti aluksen liittäen sen laivastoonsa nimellä *Moawin*.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:HNLMS Poolster (A835)
Henny Porten.
**Henny Porten** (7. tammikuuta 1890 Magdeburg – 15. lokakuuta 1960 Berliini) oli saksalainen elokuvanäyttelijä. Hän oli yksi saksalaisen mykkäelokuvan suurimmista tähdistä.

Portenin elokuvadebyytti oli hänen isänsä ohjaama varhainen "äänielokuva" *Meißner Porzellan* vuonna 1906. Päästyään koulusta hän näytteli eri yhtiöiden elokuvissa ja solmi sopimuksen tuottaja Oskar Messterin kanssa vuonna 1910. Portenista tuli pian yksi Saksan suosituimmista elokuvanäyttelijöistä. Hän esiintyi miehensä Curt A. Starkin ohjaamissa melodraamoissa ja tämän kuoltua ensimmäisessä maailmansodassa varsinkin Rudolf Biebrachin ohjaustöissä, jotka oli usein käsikirjoittanut Robert Wiene. Vaaleaa, kilttiä ja uhrautuvaa Portenia on kuvattu saksalaisen naisen prototyypiksi. Asta Nielsenin tavoin hänen roolinsa edistivät naisten yhteiskunnallista vapautumista, mutta hänestä puuttui Nielsenin eroottisuus.

Porten teki Starkin ja Biebrachin kanssa yli sata lyhytelokuvaa, melodraama ja romanttista komediaa. Hän esiintyi myös kunnianhimoisimmissa elokuvissa kuten Emil Janningsin rinnalla Ernst Lubitschin komediassa *Kohlhiesels Töchter* (1920), Henrik VIII:n vaimona *Anna Boleynissa* (1920), Ewald André Dupontin suositussa rakkaustarinassa *Die Geierwally* (1921) sekä Leopold Jessnern ja Paul Lenin ikonisessa katuelokuvassa *Hintertreppe* (1921). Portenin suosio jatkui 1920-luvulla, jolloin hän toimi myös tuottajana ohjaaja Carl Froelichin rinnalla. Porten siirtyi onnistuneesti äänielokuvaan, mutta natsien noustua valtaan hän sai juutalaisen miehensä takia vain muutamia rooleja. Toisen maailmansodan aikana hän esiintyi Georg Wilhelm Pabstin historiallisessa teatterielokuvassa *Komödianten* (1940/1941). 1950-luvun alussa Porten teki vielä muutamia elokuvia itäsaksalaisella DEFA-studiolla.

Lähteet
-------

1. ↑  Abel, Richard (ed.): *Encyclopedia of Early Cinema*, s. 758–759. Abingdon: Routledge, 2005. ISBN 0-415-23440-9.
2. 1 2  Reimer, Robert C. & Reimer, Carol J.: *Historical Dictionary of German Cinema*, s. 229–230. Lanham, Toronto, Plymouth: Scarecrow Press, 2008. ISBN 978-0-8108-5623-3.

Aiheesta muualla
----------------

* Henny Porten Elonetissä.
* Henny Porten Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Latvia
* Tšekki
* Australia
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Trove
* Elonet

 |
|  |
| Muut | 
* IdRef

 |

 |
**Angervoherttalude** (*Apolygus spinolae*) on kuneluteisiin kuuluva nivelkärsäinen hyönteinen..

Ulkonäkö
--------

Pituus 5,1-6,0 mm. Angervoherttalude on muodoltaan leveä ja pullea, kuten muutkin Apolygus -suvun luteet. Se on väritykseltään kokonaan vihreä. Säärien oat ovat mustia, eivätkä ne lähde mustista pisteistä. Se muistuttaa suuresti pujoherttaludetta (*Apolygus lucorum*), mutta angervoherttaluteen yleisväri on vaaleampi ja kuneuksen kärki on kapealti musta.

Levinneisyys
------------

Angervoherttaluteita esiintyy laajalti koko Euraasiassa. Suomessa sitä tavataan yleisenä Etelä- ja Keski-Suomessa.

Elinympäristö
-------------

Angervoherttaluteiden ravintokasveja ovat etenkin istutetut angervot, kuten viitapajuangervo (Spireae salicifolia), morsiusangervo (Spiraea x arguta), viitapihlaja-angervo (Sorbaria sorbifolia). Laji esiintyykin Suomessa lähinnä puistoissa, puutarhoissa ja muissa kulttuuriympäristössä. Luontaisia ravintokasveja ovat nokkonen ja mesiangervo. Euroopassa sitä tavataan etenkin karhunvatukkakasvustoissa.

Elintavat
---------

Angervoherttaluteita syntyy yksi sukupolvi vuodessa. Se talvehtii munana ja aikuisia tavataan heinä-elokuussa.

* Angervoherttalude nymfi 5.7.2017 LohjaAngervoherttalude nymfi 5.7.2017 Lohja
* Angervoherttalude 8.7.2017 LohjaAngervoherttalude 8.7.2017 Lohja

Lähteet
-------

1. 1 2 3 4  Rintala, T. & Rinne, V. 2011: Suomen luteet. 2. painos. Hyönteistarvike TIBIALE Oy, Helsinki
2. 1 2  Apolygus spinolae *British Bugs*. Viitattu 19.12.2019.


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q2858496
* BioLib: 72675
* CoL: FTMS
* EoL: 3701605
* EUNIS: 245968
* Fauna Europaea: 452234
* Fauna Europaea (new): 9a81c66a-6925-4c8c-9158-cd5a493570cc
* GBIF: 4487492
* iNaturalist: 547461
* NBN: NHMSYS0020976917
* NCBI: 248456

 |

 |
**Hr. Ms. K II** oli Alankomaiden kuninkaallisen laivaston sukellusvene.

Valmistus
---------

Alus tilattiin Wilton-Fijenoordin telakalta Rotterdamista ja sen köli laskettiin 20. marraskuuta 1915. Alus laskettiin vesille 27. helmikuuta 1919 ja se otettiin palvelukseen 28. maaliskuuta 1922.

Palvelus
--------

Alus lähti 18. syyskuuta 1923 yhdessä *Hr. Ms. K VII*:n, *Hr. Ms. K VIII*:n ja sukellusveneiden emälaiva *Hr. Ms. Pelikaanin* kanssa Hollannin Itä-Intiaan. Sukellusveneen matkustajana oli professori F. A. Vening Meinesz, joka teki matkan aikana gravitaatiomittauksia. Professori jäi alukselta Colombossa. *Pelikaan* ajoi karille Tunisissa. Osasto saapui Sabangiin 23. marraskuuta. Matka jatkui 17. joulukuuta Tanjung Priokiin, jonne saavuttiin 24. joulukuuta.

Alus lähti 25. maaliskuuta 1926 sukellusvenelaivueen mukana Tarakanista Manilaan ja takainsin.

Alus poistettiin palveluksesta elokuussa 1937.

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Hr. Ms. K II**.
* Gardiner Robert (toim.): *Conway's All the World's Fighting Ships 1906–1921*. Lontoo, Englanti: Conway Maritime Press, 1985. ISBN 0-85177-245-5. (englanniksi)

### Viitteet

1. 1 2 3 4  dutchsubmarines.com


|  |  |  |  |
| --- | --- | --- | --- |
|  | Edeltäjä:**Hr. Ms. K I** | **Alankomaiden laivaston sukellusveneet** | Seuraaja:**K III -luokka** |
**Hr. Ms. O 3** oli Alankomaiden kuninkaallisen laivaston vuonna 1913 palvelukseenotettu O 2 -luokan sukellusvene.

Valmistus
---------

*Pääartikkeli: O 2 -luokka*
Alus tilattiin 18. maaliskuuta 1910 Koninklijke Maatschappij De Scheldeltä Vlissingenistä ja sen köli laskettiin vielä saman vuoden lopulla 31. joulukuuta. Alus laskettiin vesille 30. heinäkuuta 1912 ja se oli koeajoissa 9. lokakuuta-4. marraskuuta. Aluksella tapahtui 1. marraskuuta akustossa räjähdys, joka tuhosi 58 kennoa 60:stä. Aluksen palvelukseenotto viivästyi räjähdysvaurioiden korjaamiseksi ja se otettiin palvelukseen vasta 11. helmikuuta 1913.

Palvelus
--------

Ensimmäisessä maailmansodassa Alankomaat oli puolueeton ja alus oli sijoitettu Vlissingeniin. Kuningatar Wilhelmina vieraili aluksella 13. syyskuuta 1914 Den Helderissä. Vierailun aikana purjehdittiin sataman edustalla ja sukellettiin.

Alus oli torpedoammunnoissa Texelin edustalla 9. toukokuuta - 15. heinäkuuta 1919. Se poistettiin palveluksesta vuonna 1923.

Lähteet
-------

* Gardiner Robert (toim.): *Conway's All the World's Fighting Ships 1860–1905*. Lontoo, Englanti: Conway Maritime Press, 2002. ISBN 0-85177-133-5. (englanniksi)
* Gardiner Robert (toim.): *Conway's All the World's Fighting Ships 1906–1921*. Lontoo, Englanti: Conway Maritime Press, 1985. ISBN 0-85177-245-5. (englanniksi)

### Viitteet

1. 1 2 3  dutchsubmarines.com

 *O 2*-luokan sukellusveneet

|  |
| --- |
| *Hr. Ms. O 2* - *Hr. Ms. O 3* - *Hr. Ms. O 4* - *Hr. Ms. O 5* |
| Edeltäjä: *Hr. Ms. O 1* – Seuraaja: *Hr. Ms. O 6* |
**Hr. Ms. Noord Brabant** (runkonumero D810) oli Alankomaiden kuninkaallisen laivaston Holland-luokan hävittäjä.

Valmistus
---------

*Pääartikkeli: Holland-luokka (hävittäjä)*
Alus tilattiin Koninklijke Maatschappij De Scheldeltä Vlissingenistä, missä köli laskettiin 1. maaliskuuta 1951 telakkanumerolla 270. Se laskettiin vesille 28. marraskuuta 1953 ja otettiin palvelukseen 1. kesäkuuta 1955.

Palvelus
--------

Vuonna 1955 osallistuttuaan Amsterdamissa laivastopäivään alus jatkoi koeajoja ennen palveluksesta poistoaan ja siirtoaan reserviin. Alus palautettiin 1957 palvelukseen amiraali de Ryuterin 350-vuotis syntymäpäivä juhlallisuuksien vuoksi, minkä jälkeen se palautettiin reserviin.

Alus palautettiin 1965 palvelukseen ja osallistui 1965 Spitheadissä järjestettyyn laivastokatselmukseen. Alus osallistui lukuisiin Naton harjoituksiin kuten Sailors Pride ja Silent Rain 1966, Wicked Lady ja Perfect Play 1967, Silver Tower 1968, Razor Sharp 1969, Strong Express 1972 sekä Sunny Seas, Quick Save ja Swift Move 1973. Alus kolaroi 9. tammikuuta 1974 Britannian lipun alla purjehtivan Reardon-Smith Linen *MV Tacoma Cityn* (16 700 grt) kanssa Flushingin edustalla. Hävittäjä vaurioitui pahoin ja sen taaemmat kattila- ja konehuoneet täyttyivät vedellä. Yksi merisotilas sai surmansa ja toinen kuoli myöhemmin saamiinsa vammoihin. Tarkastuksessa aluksen vaurioiden todettiin olevan liian suuria korjattavaksi, joten alus poistettiin palveluksesta maaliskuussa. Vuotta myöhemmin alus hinattiin Ghentiin Belgiaan romutettavaksi.

Lähteet
-------

* Gardiner, Robert (toim.): *Conway's All the World's Fighting Ships 1947–1995*. Lontoo, Englanti: Conway Maritime Press, 1995. ISBN 0-85177-605-1. (englanniksi)
* Visser, Henk: The Netherlands Type 47A Destroyer.  *Warship 2016*, 2016, XXXVIII. vsk, s. 182-186. Lontoo:  Conway. ISBN 978-1-84486-326-6.   (englanniksi)

### Viitteet

1. ↑  Gardiner, Robert s. 274
2. 1 2 3  Visser 2016 s. 185

*Holland*-luokan hävittäjät

|  |
| --- |
| *Hr. Ms. Holland* - *Hr. Ms. Zeeland* - *Hr. Ms. Noord Brabant* - *Hr. Ms. Gelderland* |
| Edeltäjä: *N*, *Q* ja *S* -luokka – Seuraaja: *Friesland*-luokka |
**Hr. Ms. O 6** oli Alankomaiden kuninkaallisen laivaston vuonna 1916 palvelukseen otettu sukellusvene.

Valmistus
---------

Alus tilattiin 8. toukokuuta 1913 Koninklijke Maatschappij De Scheldeltä Vlissingenistä ja sen köli laskettiin 2. tai 21. toukokuuta 1914. Alus laskettiin vesille 10. kesäkuuta 1915 tai 15. heinäkuuta 1916 ja se otettiin palvelukseen 5. joulukuuta 1916.

Palvelus
--------

Ensimmäisessä maailmansodassa alus oli sijoitettuna Den Helderiin. Alus lähti 7. heinäkuuta 1920 Vlissingenistä Norjaan, jossa se vieraili Oddassa, Bergenissä, Gudvangenissa, Tretheimissä, Balholmenissa ja Karnsundissa. Alus palasi Veeren kautta Vlissingeniin 22. heinäkuuta.

Alus osallistui kesäkuussa 1923 professori F. A. Veningin gravitaatiomittauksiin Pohjanmerellä. Se poistettiin palveluksesta marraskuussa 1936.

Lähteet
-------

* Gardiner Robert (toim.): *Conway's All the World's Fighting Ships 1906–1921*. Lontoo, Englanti: Conway Maritime Press, 1985. ISBN 0-85177-245-5. (englanniksi)

### Viitteet

1. 1 2 3  dutchsubmarines.com


|  |  |  |  |
| --- | --- | --- | --- |
|  | Edeltäjä:**O 2 -luokka** | **Alankomaiden laivaston sukellusveneet** | Seuraaja:**Hr. Ms. O 7** |
Samuel Heinrich Schwabe
**Samuel Heinrich Schwabe** (1789–1875) oli saksalainen tähtitieteen harrastaja, joka huomasi auringonpilkkujen jaksollisuuden.

Schwabe syntyi Saksassa Dessaussa. Alun perin hän toimi apteekkarina, Vuonna 1826 hän alkoi tutkia auringonpilkkuja tarkoituksenaan löytää uusi planeetta Merkuriuksen radan sisäpuolelta. Tuota oletettua planeettaa kutsuttiin alustavasti nimellä Vulkanus. Scwabe jaksoi etsiä planeetta Vulkanusta 17 vuoden ajan vuosina 1826-1843 ennen kuin luovutti. Hän toivoi löytävänsä planeetan tarkkailemalla auringon pintaa ja auringon editse mahdollisesti liikkuvaa kohdetta. Niin tehdessään hän ensimmäisenä havaitsi auringonpilkuissa noin 10 vuoden jaksollisuuden.

Myöhemmin Vulkanusta yrittivät etsiä ranskalaiset tiedemiehet käyttämällä eri menetelmää. He tarkkailivat kaukoputkillaan aurinkoa lähinnä vain kun oli auringon pimennyksiä.

Lähteet
-------

* Pieni Tietosanakirja (1952), osa IV, sivu 35.

### Viitteet

1. ↑  Samuel Heinrich Schwabe *Encyclopædia Britannica*. Viitattu 4.3.2017.

Aiheesta muualla
----------------

* (Arkistoitu – Internet Archive)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa

 |
|  |
| Tieteilijät | 
* International Plant Names Index
* zbMATH

 |
|  |
| Henkilöt | 
* Deutsche Biographie

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Heinrich Schwabe
*Tämä artikkeli kuvaa Alankomaiden kuninkaallisen laivaston Admiralen-luokan hävittäjää. Muita saman nimisiä aluksia on täsmennyssivulla.*

**Hr. Ms. Piet Hein** oli Alankomaiden kuninkaallisen laivaston Admiralen-luokan hävittäjä.

Valmistus
---------

*Pääartikkeli: Admiralen-luokka*
Alus tilattiin Burgerhout's Scheepswerf en Machinefabriekilta Rotterdamista ja sen köli laskettiin 16. elokuuta 1925. Alus laskettiin vesille 2. huhtikuuta 1927 ja se otettiin palvelukseen 25. tammikuuta 1929.

Palvelus
--------

Alus osallistui 23. elokuuta 1936 laivastopäivään Surabayassa yhdessä *Sumatran*, *Javan*, *Van Galenin* ja *Witte de Within* kanssa. Saman vuoden lopulla 13. marraskuuta sama osasto täydennettynä *Evertsenillä* vieraili Singaporessa. Ennen vierailua alukset olivat koulutuspurjehduksella Etelä-Kiinan merellä.

Alus törmäsi *Javaan* kanssa 13. lokakuuta 1938 Sundasalmessa. Vaurioitunut risteilijä korjattiin Surabayassa.

Toisen maailmansodan alkaessa Tyynellä valtamerellä 1941 alus oli Surabayassa. Se osallistui sisaralustensa kanssa saattueiden suojaamiseen aina helmikuuhun 1942. Alus liitettiin *Hr. Ms. Van Ghentin* kanssa amiraali Doormanin iskuosastoon, joka iski Balikpapanille hyökänneeseen keisarillisen Japanin laivaston osastoon 3.-4. helmikuuta. *Piet Hein* lähti sisaralustensa kanssa Bataviasta 13.-14. helmikuuta osallistuakseen vastaavaan iskuun Bankansalmessa olevia japanilaisia vastaan. Alus suojasi 18. helmikuuta amiraali Doormanin risteilijöitä hyökättäessä Balia uhanneita japanilaisia vastaan. seuranneessa sekavassa yötaistelussa Badunginsalmessa 18.-19. helmikuuta 1942 *Piet Hein* seurasi risteilijöitä, jolloin se joutui japanilaisten torjuntatuleen. Aluksen taaempi ammusvarasto räjähti upottaen aluksen, kun siihen osui keisarillisen Japanin laivaston hävittäjä *Asashion* laukaisema torpedo. Aluksella sai surmansa 64 henkeä mukaan lukien aluksen päällikkö J. M. L. I. Chompff.

Lähteet
-------

* Whitley, M. J.: *Destroyers of World War Two – an international encyclopedia*. Lontoo: Arms and Armour, 1988. ISBN 0-85368-910-5. (englanniksi)
* Gardiner, Robert (toim.): *Conway's All the World's Fighting Ships 1922–1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)
* Dull, Paul S.: *A Battle History of the Imperial Japanese Navy (1941–1945)*. Annapolis, MD, USA: Naval Institute Press, 2007. ISBN 978-1-59114-219-5. (englanniksi)

### Viitteet

1. ↑  Whitley, M. J. s. 210
2. ↑  Whitley, M. J. s. 212
3. ↑  Dull, Paul S. s. 56-57

*Admiralen*-luokan hävittäjät

|  |  |
| --- | --- |
| Van Ghent -luokka | *Van Ghent*/*De Ruyter* - *Evertsen* - *Piet Hein* - *Kortenaer* |
| Van Galen -luokka | *Van Galen* - *Witte de With* - *Banckert* - *Van Nes* |

|  |
| --- |
| Edeltäjä: Wolf-luokka – Seuraaja: Gerard Callenburgh -luokka |
*Hakusana "Samuel Häkkinen" ohjaa tänne. 1900-luvun alun poliitikosta kerrotaan artikkelissa Samuli Häkkinen.*

**Samuel Häkkinen** (ent. **Sami Häkkinen**, s. 1988 Heinola) on suomalainen elokuvaohjaaja.

Ura
---

Häkkinen on tehnyt lyhytelokuvia lapsesta saakka. Vuonna 2009 hän perusti yhdessä Henna Välkyn kanssa Silent Paprika Films -elokuva­tuotanto­yhtiön. Hän on ohjannut useita lyhytelokuvia, musiikkivideoita ja mainoksia. Hänen tunnetuimpia elokuviaan ovat Päätös № 30001 (2020), Seuraa Valkeaa Jänistä (2016), With You (2015) ja Hevosen Kyyneleet (2012).

Lähteet
-------

1. ↑  Sami Häkkinen Elonetissä.   Viitattu 18.7.2022.
2. ↑  Kallio, Anna-Kaisa: Heinolalaislähtöinen ohjaaja Kasperin Taas tuntemaan -musiikkivideon takana *Itä-Häme*.  6.2.2019. Viitattu 18.7.2022.

Aiheesta muualla
----------------

* Samuel Häkkinen Elonetissä.
* Samuel Häkkinen Internet Movie Databasessa. (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |
**Isokauluskaija** (*Psittacula eupatria*) on aasialainen kaijalaji, joka voi vankeudessa elää noin 30-vuotiaaksi.

Ulkonäkö
--------

Isokauluskaijakoiras ja sukupuolelle tyypillinen tuntomerkki: musta-pinkki kaulus.Isokauluskaijakoiras ja aikuiselle koiraalle tyypillinen tuntomerkki: musta-pinkki kaulus.
Isokauluskaijoilla on iso nokka ja erittäin pitkä pyrstö. Pituutta näillä linnuilla on noin 59 cm ja ne painavat noin 220–240 grammaa.
Isokauluskaijat ovat kokonaan vihreitä, mutta niiden siipiä koristavat viininpunaiset laikut. Koiraalla on musta-vaaleanpunainen "kaulanauha", joka ilmaantuu muutaman vuoden ikäisenä. Naarailla ja nuorilla yksilöillä kaulanauha näkyy vain hyvin haaleana. Nuorien lintujen silmät ovat mustat, aikuisella iiris on vaalea, liki valkoinen. Nuoren linnun pyrstö on lyhyempi kuin aikuisilla.

Levinneisyys
------------

Isokauluskaijat ovat kotoisin Sri Lankasta, Itä-Afganistanista, Länsi-Pakistanista, Intiasta, Bangladeshistä, Indokiinasta ja Andamaaneilta. Lajista tunnetaan viisi alalajia. Sen holotyypin kuvaili Carl von Linné Gingistä Tamil Nadusta Intiasta 1766.

Lisääntyminen
-------------

Naaras munii 2–6 munaa ja hautoo niitä 23–28 päivää.

Lemmikkinä
----------

Nuori isokauluskaija, jolla on tummat silmätNuori isokauluskaija, jolla on nuorelle linnulle tyypilliset tummat silmät.
Isokauluskaija ei ole kovin yleinen lemmikki Suomessa. Eteläisemmässä Euroopassa sitä pidetään enemmän ulkona aviaariolintuna, kuin sisällä seuralemmikkinä.

Isokauluskaijan hoito ei eroa juuri lemmikkilintujen perushoidosta. Voidakseen hyvin se tarvitsee omanlajisen tai vähintään samaa sukua olevan lintutoverin, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa.

Laji kuuluu CITES II/B-liitteeseen, jonka vuoksi lajilla kauppaa käytäessä on yksilöllä oltava vähintään lintuun liitettävä alkuperätodistus. Myös lajia pesittäessä on molemmilla vanhemmilla oltava alkuperätodistukset.

Isokauluskaijoista on jalostettu muutamia värimuunnoksia, mm. keltainen eli lutino, kirjava ja sininen, mutta Suomessa toistaiseksi tavattavat yksilöt ovat olleet villivärisiä eli vihreitä.

Lähteet
-------

* Mylittledarlings (englanniksi)
* PsittaculaWorld (englanniksi) (Arkistoitu – Internet Archive)
* AvianWeb.com (englanniksi)

### Viitteet

1. ↑  BirdLife International: *Psittacula eupatria* *IUCN Red List of Threatened Species. Version 2013.2*.  2013. International Union for Conservation of Nature, IUCN, Iucnredlist.org. Viitattu 30.4.2014. (englanniksi)
2. ↑  AnAge (englanniksi)
3. ↑  IBC (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q753746
* Wikispecies: Psittacula eupatria
* ADW: Psittacula\_eupatria
* Avibase: 1021FA920B6915F9
* BirdLife: 22685434
* BOLD: 114156
* CoL: 4PKCF
* BOW: alepar2
* eBird: alepar2
* EoL: 45510809
* Euring: 26610
* GBIF: 5229055
* iNaturalist: 18904
* IRMNG: 10856790
* ITIS: 177647
* NBN: NHMSYS0001689620
* NCBI: 232655
* Species+: 5090
* TSA: 14836
* Xeno-canto: Psittacula-eupatria

 |

 |
**Michael Vartan** (s. 27. marraskuuta 1968) on ranskalais-amerikkalainen televisio- ja elokuvanäyttelijä.

Nuoruus
-------

Vartan syntyi Boulogne-Billancourt'ssa, Hauts-de-Seinen maakunnassa Ranskassa ainoaksi lapseksi. Hänen vanhempansa ovat Eddie (muusikko) ja Doris Vartan (taiteilija). Michaelin isä on bulgarialainen, unkarilaista ja armenialaista syntyperää. Hänen äitinsä on amerikanjuutalainen, puolalaista syntyperää. Michaelin vanhemmat erosivat hänen ollessa 5-vuotias. Vartan muutti tämän jälkeen Yhdysvaltoihin äitinsä kanssa. Mutta hetken asuttuaan Amerikassa Michael muutti takaisin Ranskaan isänsä luokse maaseudulle, ja eli siellä aina 18-vuotiaaksi asti yksinkertaisessa ympäristössä. 18-vuotiaana Michael kertoi haluavansa taiteilijaksi ja muutti Los Angelesiin äitinsä luokse, koska ei halunnut jäädä asepalvelukseen Ranskaan. Michael meni näyttelijäkouluun Los Angelesissa, kuultuaan koe-esiintymistensä jälkeen, että hänellä on potentiaalisia lahjoja näyttelijäksi. Nykyään Michael kokee itsensä amerikkalaiseksi.

Ura
---

Monien pienten roolien jälkeen Vartan näytteli elokuvissa kuten *Pakko olla in* (1998), *One Hour Photo* (2002) ja *Anoppi on pahin* (2005). Vartanin kenties tunnetuin rooli on Michael Vaughn yhdysvaltalaisessa televisiosarjassa *Alias* (2001–2006), jossa hän esiintyy yhteensä 95 jaksossa. Vartan on myös vieraillut muun muassa televisiosarjoissa *Frendit* ja *Ally McBeal*. Vartan on saanut yhteensä viisi ehdokkuutta muun muassa Teen Choice Awardeissa ja MTV Movie Awardseissa sarjasta *Alias* ja elokuvasta *Pakko olla in*. Draamasarjassa *Naistenmiehet* Vartan esittää James Walkeria.

Vartan torjui roolin kauhuelokuvassa *Scream 3* (2000), koska halusi ohjata uraansa eri suuntaan.*lähde?*

Yksityiselämä
-------------

Vartan kihlasi tyttöystävänsä Lauren Skaarin alkuvuodesta 2010. Pari meni naimisiin, mutta erosivat vuonna 2014.

Vartan soittaa vapaa-ajallaan kitaraa ja maalaa.*lähde?*

Lähteet
-------

1. ↑   [vanhentunut linkki]
2. ↑  Corriston, Michele: Michael Vartan & Lauren Skaar Divorcing After 3 Years of Marriage *People (people.com)*.  16.7.2014. Viitattu 19.5.2021.

Aiheesta muualla
----------------

* Michael Vartan Internet Movie Databasessa. (englanniksi)
* Michael Vartan Elonetissä.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Puola

 |
|  |
| Henkilöt | 
* Elonet

 |
|  |
| Muut | 
* SNAC
* IdRef

 |

 |
Neptunus ja Triton
**Argo** on ehdotettu NASA:n miehittämätön avaruusalus, jonka tehtävänä olisi tutkia Aurinkokunnan ulko-osia. Luotain tekisi kolmen kaasuplaneetan: Jupiter, Saturnus ja Neptunus lähiohitukset, minkä jälkeen se jatkaisi tutkimaan valittua Kuiperin vyöhykkeellä Aurinkoa kiertävää transneptunisia kappaletta. Mahdollisia luotaimen tutkimuskohteita ovat esimerkiksi 2005 PS21 ja 2001 QS322.

Luotain tekisi Jupiterin ja Saturnuksen ohitukset lähinnä käyttääkseen niiden gravitaatiota vauhdin lisäämiseen päästäkseen nopeammin Neptunuksen läheisyyteen. Argon tehtävään kuuluisi erityisesti Neptunuksen ja sen suurimman kuun Tritonin tutkiminen. Tällöin esimerkiksi suurempi osa Tritonin pohjoisista leveyksistä olisi Auringonvalon valaisemina kuin Voyager 2-luotaimen ohilennon aikana. Ohittaessaan Neptunuksen luotain käyttäisi planeetan gravitaatiota saavuttaakseen valitun Kuiperin vyöhykkeen kappaleen.

Laukaisu
--------

Argon laukaisu tapahtuisi aikavälillä 2014–2019 (lisäksi muutama varamahdollisuus olisi vielä vuonna 2020). Se saavuttaisi Jupiterin ja Saturnuksen Voyager tyyppisessä ajassa (Jupiterin ohilento noin 1,5 vuoden kuluttua laukaisusta ja Saturnuksen ohilento n. 3 v. laukaisusta). Neptunuksen luokse Argo pääsisi vielä Voyageria nopeammin, ja ohittaisi sen 8–11 vuoden päästä. Kuiperin vyöhykkeen kohteen ohitus tapahtuisi 3–5 vuoden kuluttua siitä. Jos luotain laukaistaisiin vuonna 2019, se saavuttaisi Neptunuksen vuonna 2028 tai 2029. Kuiperin vyöhykkeen kappaleen ohilento olisi 2033.

Lähteet
-------

1. ↑  C. J. Hansen (JPL), A. S. Aljabri (JPL), D. Banfield (Cornell), E. B. Bierhaus (LMA), M. Brown (CIT), J. E. Colwell (UCF), M. Dougherty (Imperial College, UK), A. R. Hendrix (JPL), A. Ingersoll (CIT), K. Khurana (UCLA), D. Landau (JPL), A. McEwen (UAz), D. A. Paige (UCLA), C. Paranicas (APL), C. M. Satter (JPL), B. Schmidt (UCLA), M. Showalter (ARC), L. J. Spilker (JPL), T. Spilker (JPL), J. Stansberry (UAz), N. Strange (JPL), M. Tiscareno (Cornell): Neptune Science with Argo – A Voyage through the Outer Solar System (PDF) *lpi.usra.edu*.  2009. Viitattu 24.3.2014. (englanniksi)
2. ↑  Candice Hansen (JPL), Don Banfield (Cornell), E. Bierhaus (LMA), Mike Brown (CIT), Josh Colwell (UCF), M. Dougherty (IC), Amanda Hendrix (JPL), Krishan Khurana (UCLA), Alfred McEwen (UAz), Dave Paige (UCLA), Chris Paranicas (APL), Britney Schmidt (UCLA), Mark Showalter (ARC), Linda Spilker (JPL), Tom Spilker (JPL), John Stansberry (UAz), Nathan Strange (JPL), Matt Tiscareno: Neptune Mission Concept - A Voyage Through the Outer Solar System (PDF) *spacepolicyonline.com*.  Arkistoitu 24.9.2015. Viitattu 24.3.2014. (englanniksi)
Temppeli Hariharalayassa.
**Hariharalaya** oli muinainen kaupunki ja khmerien valtakunnan pääkaupunki, joka sijaitsi nykyissä Roluosissa, Siĕm Réabin maakunnassa Kambodžassa. 

Jayavarman II perusti khmerien valtakunnan noin 802 ja valitsi uuden valtakunnan pääkaupungiksi Hariharalayan. Se säilyi khmerien pääkaupunkina 800-luvun loppuun asti. Indravarman I:n kuoltua 889 hänen poikansa taistelivat vallasta ja Hariharalaya ilmeisesti tuhoutui pahoin näissä taisteluissa, sillä Indravamanin seuraaja Yasovarman I (hallitsi n. 889/890–n. 910/912) rakennutti uudeksi pääkaupungiksi Yasodharapuran, joka oli valtakunnan ensimmäinen pääkaupunki Angkorissa.

Harihalayassa on kolme khmerien temppeliä: Bakong, Preah Ko ja Lolei.

Lähteet
-------

* Glaize, Maurice: *The Monuments of the Angkor Group*. , 1944. Teoksen verkkoversio (pdf) (viitattu 28.2.2011). (englanniksi)
* Stark, Miriam T.: "Pre-Angkorian and Angkorian Cambodia" teoksessa Glover, Ian & Bellwood, Peter: *Southeast Asia. From prehistory to history*, s. 89-119. New York: Routledge Curzon Press, 2004. Teoksen verkkoversio (PDF) (viitattu 2.1.2011). (englanniksi) (Arkistoitu – Internet Archive)

### Viitteet

1. ↑  Stark 2004, s. 105
2. ↑  Glaize 1944, s. 194
**Argoksen kuninkaiden eksedra** oli antiikin aikainen eksedra Delfoissa Kreikassa. Sen rauniot sijaitsevat Delfoin arkeologisella alueella, joka on Unescon maailmanperintökohde.

Argoksen kuninkaiden eksedran rauniot.
Eksedra oli rakennettu myöhäisellä klassisella kaudella noin vuonna 370–369 eaa. Sen rakennuttivat Argoksen kaupungin asukkaat. Eksedra oli puolikaarenmuotoinen rakennelma, jonka halkaisija oli noin 15 metriä, ja se sijaitsi Apollonin temppelille johtaneen Pyhän tien varressa sen alkupäässä vastapäätä Epigonien eksedraa.

Eksedra oli rakennettu patsaiden esillepanoa varten. Se on ollut tarkoitettu 20 pronssipatsaalle, joiden piti esittää Argoksen kuninkaita ja heeroksia. Näistä ilmeisesti vain kymmenen patsaat oli koskaan toteutettu.

Lähteet
-------

1. 1 2 3  Delphi, Exedra of the Kings of Argos *Perseus*. Viitattu 1.11.2017.
2. 1 2  Cartwright, Mark: Delphi *Ancient History Encyclopedia*. Viitattu 1.11.2017.

Aiheesta muualla
----------------

* Kuvia tai muita tiedostoja aiheesta **Argoksen kuninkaiden eksedra** Wikimedia Commonsissa
**Harib** (arab. حريب‎, *Ḥarīb*) on kaupunki Jemenin Maribin maakunnassa.

Maantiede
---------

Harib sijaitsee Jemenin Maribin maakunnassa Wadi Haribin alueella.

Historia
--------

Wadi Harib oli osa muinaista Qatabanin kuningaskuntaa, joka puolestaan tunnettiin frankinsensin kauppareittinä.

Vuonna 1904 Yhdistynyt kuningaskunta ja Osmanien valtakunta tekivät sopimuksen osmanien ja brittien hallitsemien Jemenin osien rajan kulusta. Tuolloisen sopimuksen mukaan raja alkoi Bab el Mandebin rannikolta ja jatkui koilliseen Harbiin asti. Myöhemmin rajan kulusta sovittiin vielä siten, että raja kulki edelleen Haribista kohti koillista Qatarin suuntaan.

Harib oli myöhemmin osa Pohjois-Jemeniä. Vieressä kulki Etelä-Jemenin vastainen kiistelty raja. Kaupungin merkitys kasvoi huomattavasti 1980-luvulla, kun Maribin alueelta tehtiin öljylöytöjä. Huthit valtasivat Haribin Jemenin sisällissodan aikana vuoden 2021 loppupuoliskolla.

Väestö
------

Haribin asukkaisiin kuuluu sunnalaisia ja zaidilaisia muslimeja.

Lähteet
-------

1. 1 2 3 4  Charles Schmitz ja Robert D. Burrowes: *Historical Dictionary of Yemen*, s. 213. 3. painos. Rowman & Littlefield, 2018. ISBN 9781538102336. (englanniksi)
2. ↑  Yemen's Houthis advance in Shabwa and Marib *Reuters*. Viitattu 24.12.2021. (englanniksi)
3. ↑  Michael Izady: Yemen, Ethnic and Religious Composition (detailed) (png) *The Gulf/2000 Project*. Columbia University. Viitattu 24.12.2021. (englanniksi)
**Haribongo** (myös *Haribomo*) on Nigerjoen entinen tulvajärvi Malissa. Se sijaitsi Timbuktun alueen Gourma-Rharousin piirissä Garoujärven koillispuolella.

Nuolenkärjen muotoisen Haribongon pituus oli 25 ja leveys neljä kilometriä. Siihen johti kymmenen kilometriä pitkä Hazabab-niminen kanava Garoun yhteyteen kuuluneesta Titolaouenjärvestä. Järven pinta-ala oli laajimmillaan 55 neliökilometriä, vesimäärä enimmillään 290 miljoonaa kuutiometriä ja suurin syvyys 11,5 metriä.

Haribongo ja Kabongo olivat Nigerjoesta kauimpana sijainneet tulvajärvet. Ne täyttyivät korkeintaan kahdeksaksi tai kymmeneksi vuodeksi ja pysyivät kuivina jopa 15–30 vuoden ajan. Haribongo täyttyi viimeksi vuosien 1955–1956 tulvien aikana. Vesi pysyi korkealla vuoteen 1967 saakka, mutta vuoden 1972 jälkeen järvi kuivui kokonaan. Haribongon kuivuminen hävitti kalastuselinkeinon ja vaikeutti maanviljelyä ja karjanhoitoa, minkä johdosta monet seudun asukkaista joutuivat muuttamaan maan muihin osiin.

Lähteet
-------

* *Monographie hydrologique du fleuve Niger. Tome II: Cuvette Lacustre et Niger Moyen*. Paris: Orstom, 1986. ISBN 2-7099-0790-9. Teoksen verkkoversio.  (Arkistoitu – Internet Archive)

### Viitteet

1. 1 2  Monographie, s. 15.
2. ↑  *The Niger River Basin: A Vision for Sustainable Management*, s. 16. Washington, DC: The World Bank, 2005. 0-8213-6203-8. Teoksen verkkoversio.
3. ↑  Monographie, s. 17.
4. ↑  Sircoulon, Jacques H.A.: Variation des débits des cours d'eau et des niveaux des lacs en Afrique de l’ouest depuis le début du 20ème siècle *hydrologie.org*.  Arkistoitu 1.4.2017. Viitattu 31.3.2017.
5. ↑  Plan de Securité Alimentaire Commune Rurale de Haribomo 2006–2010 *fsg.afre.msu.edu*.  2006. Viitattu 31.3.2017. [vanhentunut linkki]
**Pentti Alajoki** (6. huhtikuuta 1917 Alavus – 14. marraskuuta 1998 Espoo) oli suomalainen vuorineuvos, joka toimi Imatran Voima Oy:n ja Oulujoki Oy:n toimitusjohtajana.

Alajoki valmistui diplomi-insinööriksi Teknillisen korkeakoulun sähköosastolta vuonna 1947 ja aloitti työuransa Imatran Voima Oy:ssa sähköosaston suunnittelijana. Alajoki yleni sähköosaston johtajaksi vuonna 1961 ja sitten varatoimitusjohtajaksi ja johtokunnan varapuheenjohtajaksi vuonna 1971. Heikki Lehtosen jäätyä eläkkeelle huhtikuussa 1975, Alajoki nousi yhtiön toimitusjohtajaksi. Eläkkeelle hän jäi kesäkuussa 1982. Imatran Voima Oy:n toimitusjohtajana hän osallistui myös kahden yhtiötä lähellä olevan vesivoimayhtiön hallintoon: Alajoki oli Oulujoki Oy:n hallituksen puheenjohtaja vuosina 1976–1982 ja toimitusjohtaja 1977–1979, Kemijoki Oy:n johtokunnassa hän istui vuodet 1971–1982. Alajoki oli myös Teollisuuden Voima Oy:n hallituksen puheenjohtaja 1979–1980 ja hallintoneuvoston puheenjohtaja 1981–1982. Vuorineuvoksen arvon Alajoki sai vuonna 1980.

Lähteet
-------

* Esko Vuorisjärvi: Vuorineuvos Pentti Alajoki (1917–1998). *Suomen talouselämän vaikuttajat* -verkkojulkaisu (maksullinen). 5.9.2008. Suomalaisen Kirjallisuuden Seura.

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Talousvaikuttajat

 |

 |
**Harisoninkeltaruusu** (*Rosa* ’Harison’s Yellow’) on tarhaharisoninruusuihin kuuluva ruusulajike, jolla on lievästi kerratut, kirkkaan keltaiset kukat. Lajiketta sanotaan myös Texasin keltaruusuksi. Se ei ole sieltä kotoisin, mutta Amerikan uudisasukkaat istuttivat sitä kaikkialle, minne asettuivat asumaan. Tultuaan myyntiin vuonna 1830 ruusu levisi nopeasti sekä Amerikkaan että Eurooppaan.

Alkuperä
--------

Harisoninkeltaruusu on todennäköisesti persianruusun (*Rosa foetida*) ja pimpinellaruusun (*Rosa pimpinellifolia*) luonnossa syntynyt risteymä. Ruusu kasvoi ensimmäisenä asianajaja ja ruusujen ystävä George Harisonin puutarhassa New Yorkin esikaupunkialueella 1800-luvun alussa. Taimitarhanpitäjä William Prince otti ruususta pistokkaan ja alkoi markkinoida sitä vuonna 1830. Harisoninkeltaruusua kasvaa nykyisin villiintyneenä hylätyillä talopaikoilla läpi Amerikan mantereen.

Kuvaus
------

Harisoninkeltaruusu kasvaa noin 1,5 metrin korkuiseksi tuuheaksi pensaaksi. Versot ovat pimpinellaruusujen tapaan pystyt. Versoissa on isoja piikkejä. Lehdet ovat vihertävän harmaita, lehtivarressa 7–9 lehteä. Kukinta alkaa Suomessa kesä-heinäkuun vaihteessa ja kestää 2–3 viikkoa. Kukat ovat halkaisijaltaan 6–7 cm. Terälehtiä on noin 20, ja ne taipuvat usein alaspäin. Heteet ovat keltaruskeat. Vasta-auenneen kukan tuoksu on voimakas, miellyttävä ja pimpinellaruusumainen, vivahteina kardemumma ja sitruuna. Nuoret kiulukat ovat ensin vihreitä, sitten punaisia ja muuttuvat kypsinä mustiksi. Lajike sietää kuivuutta, varjoa ja köyhää maaperää. Menestyy Suomessa kasvuvyöhykkeillä I–III.

Lähteet
-------

1. ↑  *Rosa* 'Harison's Yellow' *Kassu*. Finto. Viitattu 24.10.2020.
2. 1 2 3 4  Gudrun Manell & Bertil K. Johansson: Ruusut. Suomen oloihin soveltaen suomentanut Hannele Vainio, Otava. Sivu 72.
3. 1 2  Simolan rosario: Harison’s Yellow *simolanrosario.com*. Viitattu 24.10.2020.
4. ↑  Margaret Miller Nunez: Harison's Yellow *The Garden Diary*.  Arkistoitu 27.10.2020. Viitattu 24.10.2020.
5. ↑  Taija Savilaakso: Pensasruusujen tuoksut - Sivu 30 - Harisoninruusu *Opinnäytetyö - Maisemasuunnittelun koulutusohjelma*.  2011. Oulun seudun ammattikorkeakoulu. Viitattu 3.2.2021.
6. ↑  Harisonin keltaruusu Ruususeura. Viitattu 24.10.2020. [vanhentunut linkki]

Aiheesta muualla
----------------

* Suomen Lajitietokeskus: Harisoninkeltaruusu – *Rosa* (Harisonii-Ryhmä) 'Harison's Yellow'
**Pentti Juhani Avotie** (syntyjään **Avonius**, 8. elokuuta 1924 Pälkjärvi – 21. syyskuuta 2004 Tampere) oli suomalainen vuorineuvos, joka toimi Saarioinen Oy:n toimitusjohtajana vuosina 1969−1989 ja Artekno Oy:n toimitusjohtajana vuosina 1969−1978. Koulutukseltaan hän oli koneteknikko.

Pentti Avotien veli Reino A. Avonius ja setä, Askon perustaja Aukusti Asko-Avonius ostivat vuonna 1941 Sahalahdessa sijaitsevan Saarioisten kartanon. Nuorempi veli Pentti suoritti asepalveluksensa ilmavoimien mekaanikkona ja suoritti jatkosodan jälkeen Tampereen teknillisessä koulussa loppuun koneteknikon opintonsa. Muutama vuosi valmistumisen jälkeen meni Ruotsissa Scania-Vabiksen ja Ab Tobaksmonopolin palveluksessa, kunnes Avotie palasi Oy Panama Tobacco Co:n palvelukseen vuonna 1951. Kyseinen yritys oli Saarioisten omistama tupakkatehdas. Seuraavana vuonna Avotiestä tuli Saarioisten tuotantopäällikkö, vuonna 1955 myyntipäällikkö, vuonna 1958 markkinointipäällikkö ja Reino Avoniuksen kuoltua vuonna 1969 toimitusjohtaja. Avotie jatkoi toimitusjohtajana aina vuoteen 1989, jolloin Saarioisissa työskenteli lähes 2 000 ihmistä. Yhtiön hallituksen puheenjohtajana hän toimi aina vuoteen 2000, hallituksen jäsenenä sen jälkeenkin. Avotie oli myös konsernin omistajayhtiön Artekno Oy:n hallituksen puheenjohtajana ja toimitusjohtajana.

Avotie kuului useiden yritysten hallintoneuvostoihin. Näitä olivat muun muassa Asko-Upo Oy, Hämeen Sähkö Oy, Keskinäinen yhtiö Teollisuusvakuutus, Eläke-Varma ja Investa Oy. Asko Oy:n hallintoneuvoston puheenjohtajana hän oli vuosina 1981−1986. Sahalahden kunnanvaltuustossa Kokoomuksen valtuutettuna Avotie oli vuosina 1973−1984. Teollisuusneuvoksen arvon hän sai vuonna 1973, vuorineuvoksen arvon vuonna 1994 ja tekniikan kunniatohtorin arvon vuonna 1997 (Tampere).

Lähteet
-------

* Ilkka Nummela: Vuorineuvos Pentti Avotie (1924–2004). *Suomen talouselämän vaikuttajat* -verkkojulkaisu (maksullinen). 5.9.2008. Suomalaisen Kirjallisuuden Seura.

Aiheesta muualla
----------------

* Pentti Avotien muistokirjoitus Helsingin Sanomissa

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Talousvaikuttajat

 |

 |
Esimerkki suuremman protokollapaketin jakamisesta pienempiin osiin.
**IP-fragmentaatio** tarkoittaa IP-verkkopaketin pilkkomista, kun suuren pakettikoon verkosta tulevan paketin on siirryttävä pienemmän pakettikoon verkossa (RFC 791). Paketti voidaan myös merkitä kieltämään pilkkominen, jolloin paketti hylätään välittämisen sijaan. Pilkottujen pakettien uudelleenkoostaminen ei kuulu näkyä TCP/IP-viitemallin ylemmille kerroksille (RFC 815). Tyypillisesti on suotavaa että paketit ovat verkon suurimman sallitun pakettikoon mukaisia (RFC 1191).

Pakettikoot (engl. *maximum transmission unit*, MTU) ovat käytössä verkossa tehtävän puskuroinnin yksinkertaistamiseen ja vaihtelevat suuresti käytetyn laitteiston mukaan.

IPv6-verkossa pakettien pilkkomista verkossa ei sallita, vaan lähettävän solmun on pääteltävä maksimaalinen MTU-koko (RFC 8200).

Katso myös
----------

* RFC 2993 Architectural Implications of NAT (informatiivinen) (englanniksi)
* RFC 8200 Internet Protocol, Version 6 (IPv6) Specification (englanniksi)

Lähteet
-------

1. ↑  Christopher A. Kent & Jeffrey C. Mogul: Fragmentation Considered Harmful (PDF)  joulukuu 1987. Digital Western Research Laboratory. Viitattu 21.5.2019. (englanniksi)
*Tämä artikkeli käsittelee kirjailijaa. Jos etsit tietoa tupakka-aiheisen oikeudenkäynnin tunnetuksi tekemästä henkilöstä, katso Pentti Ahon tupakkaoikeudenkäynti*
**Pentti Aho** (s. 1934) on suomalainen kirvesmies, rakennusmestari ja kirjailija.

Rakennusalalle sijoittuvien kaunokirjallisten teosten lisäksi Aho on kirjoittanut teoksen *Punakapteeni Simo Suden kohtalo* enostaan Simo Sudesta joka kuoli Stalinin puhdistuksissa.

Teoksia
-------

* *Saunailta* : novellikokoelma. Rakennusalan kustantajat - Kustantajat Sarmala, Helsinki 1999
* *Komennuksella*. Rakennusalan kustantajat - Kustantajat Sarmala, Helsinki 2001
* *Punakapteeni Simo Suden kohtalo*. Rakennusalan kustantajat - Kustantajat Sarmala, Helsinki 2003

Lähteet
-------

1. ↑  Syntymävuosi Fennicasta.
2. ↑  Kirjasampo.fi : Pentti Aho
3. ↑  Suku Forum -keskustelu 16.9.2009 : Punakpt Simo Susi-tausta


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF
* WorldCat

 |

 |